b'\n_START_ARTICLE_\nJulius Geniu\xc5\xa1as\n_START_PARAGRAPH_\nJulius Geniu\xc5\xa1as (g. 1962 m. baland\xc5\xbeio 10 d. Vilniuje) \xe2\x80\x93 Lietuvos dirigentas.\n_START_SECTION_\nBiografija\n_START_PARAGRAPH_\nT\xc4\x97vai Rimas Geniu\xc5\xa1as ir Irena \xc5\xbdemaityt\xc4\x97-Geniu\xc5\xa1ien\xc4\x97, brolis Petras Geniu\xc5\xa1as. 1986 m. baig\xc4\x97 Lietuvos konservatorijos J. Aleksos klas\xc4\x99. Nuo 1986 m. Kauno muzikinio teatro dirigentas, nuo 1990 m. vyr. dirigentas. Nuo 1992 m. diriguoja ir Lietuvos operos ir baleto teatre. Nuo 1991 m. Lietuvos konservatorijos (dab. Lietuvos muzikos ir teatro akademija) Kauno fakulteto docentas. Nuo 2011 m. Vytauto Did\xc5\xbeiojo universiteto Muzikos akademijos profesorius._NEWLINE_Dirigavo simfoninius koncertus. Gastroliavo Baltarusijoje, Estijoje, Latvijoje, Vokietijoje, Rusijoje (Sankt Peterburgas).'